經數:一八二四

經名:中觀論疏卷第五本

頁數:七一

上	欄

釋上半無法者. 至第二偈方釋之. 又一義無

相卽無法故復是釋上半也. 問曰. 下生第二

半偈傳破無相有空. 問外人初言六種各有

定相. 今何故改宗便謂無相有空耶. 答外義

有本有末. 據本而言空是常法. 相是無常. 則

未有相時先已有空. 故空無相. 據末而言後

有色生. 因滅色知空故言虛空有相. 初言有

相據其末也. 今無相有空約其本也. 是故二

言俱不相違. 答曰下破無相有空. 一切處無

有者. 此中明無是體相無非標相無. 若無體

相則無此物也. 有二法攝一切法. 一有爲法

二無爲法. 有爲法以生住滅爲相. 二無爲法

以無生住滅爲相. 此二旣各有相. 是故有法.

虛空若無相則非有爲亦非無爲. 卽無有法.

故云一切處無有. 何者虛空是三無爲中一.

豈得非有爲無爲耶. 又約毘曇有爲空無爲

空. 今非有爲非無爲則無有法. 故云一切處

無有. 下半屬第二一偈半. 擧所相破能相. 又

開二別. 初半偈明無所相故能相何所相. 次

一偈開二門重責能相. 初半偈有二意. 一者

取意救於上半. 空若畢竟無相可得無法. 光

雖無相後相來相之. 是故有相. 以有相故則

復有法. 今縱破之 若前無相後相來相之. 相

終不著. 如常云. 眞諦無名. 以名□眞去眞彌

遠矣. 第二意云. 若先無相卽無有法. 後相何

所相耶. 如柱以圓爲相. 若無圓相卽無有柱.

何所相耶. 空以無色爲相. 若無無色則無虛

空. 何所相耶. 長行若謂先無相下釋下半. 仍

生第三偈也. 有相無相中下. 第二偏破能相

中	欄

釋前偈下半. 上半明有無二門相不可得. 下

半攝法. 有相中相不住有二義. 一者本已有

相. 不更須相. 如柱本有圓相. 不更須圓相

以相於柱. 二者若本有圓相復更須相者. 一

柱便有二圓. 一空便有兩相. 若一柱二圓亦

可一圓二柱. 又旣有二相則有第三. 如是無

窮也. 無相中相不住亦有二義. 一者本旣無

相復將相來相之. 終自不著. 二者只以無色

爲空體. 旣無無色相. 則無空體. 後相則無

所相. 此偈意深言遠. 明有爲無爲二法俱作

此責之. 一切衆生□謂有爲無爲各有相. 故

起取相心. 起取相心則是煩惱根. 故便生煩

惱. 煩惱故有業苦. 今責爲無爲相不可得. 則

無一切相故. 不能取相心便得解脫. 是行釋

上半爲四. 初釋無相中相不住. 次釋有相中

相不住. 後重釋無相中相不住. 第四結. 偈

中先明有相不住. 今先釋無相者二義. 一是

外人本宗. 本立先無相後相來相之. 二爲成

前偈故也. 卽以角峰爲牛體. 若無此相卽無

牛可相也. 次釋有相中相不住. 擧水火者前

破衆生今破非衆生. 蓋是互擧耳. 復次下重

破無相中相不住也. 初標無因次釋無因. 云

無法而有相者. 旣言無相則無所相. 所相是

能相之因也. 相可相常相因待者. 前明無所

相此明無能相. 以無所相之法可待故無能

相也. 是故下第四擧偈結. 相法無有故者. 此

第四偈相可相相待破. 上半明可相待相相

無故可相卽無. 下半相待可相. 可相無故相

卽無. 此亦明體相可相相待以體相無故可

下	欄

相卽無. 二者若就標相作相待破者. 前三偈

名別破. 今一偈名交絡破. 前三明別破者. 初

二偈正破可相. 次一偈正破能相. 今此一偈

能所合破. 故名交絡. 問前破可相後破能相.

今何故前明相無故可相無. 後明可相無故

相無. 答此是逐近勢破. 第三偈正破於相. 故

乘破相之勢卽破可相. 下半乘上半破可相

仍破相. 是故今無相. 第五結攝法破. 上半結

前下半攝法. 是故今無相. 結第四偈下半. 亦

無有可相. 結第四偈上半. 此是鉤鎖相生故

從下起上. 下半攝法者. 上來破相可相旣盡.

今以相可相攝一切法. 一切法不出體相可

相標標可相. 相可相旣無則一切法皆無. 長

行云. 因緣本末者. 有人言因相有可相. 因可

相有相. 故名因緣. 可相爲本相爲末. 故名本

末. 又互相因故互爲本末. 今謂因緣者此是

所以之名. 本末者此是始終之目. 以一品始

終心此相可相畢竟不可得. 煙亦復有相者.

白日火爲可相煙爲相. 夜煙爲可相火爲相.

作此語者有二種義. 一顯相可相無定. 二顯

相可相攝一切法. 問曰若無有有應當有無

者. 自上已來五偈破空是有竟. 今第二破虛

空是無. 此問有四義. 一者上破毘曇外道虛

空是有. 今破成論虛空是無. 成實明虛空是

無法. 然終有此法. 若無此無法. 謗無三無

爲應不得罪. 又上破小乘計虛空是有. 今破

大乘計虛空是無. 二者因論主第五偈生. 第

五偈云. 無相無可相離相可相外更亦無有

物. 外人云卽是此空也. 若有相可相等物非

經數:一八二四

經名:中觀論疏卷第五本

頁數:七二

上	欄

謂爲空. 無此諸物故得此空. 三者自上已來

就本宗立義. 今外人捉論主破卽以爲立. 故

未被破卽執有. 聞論主破卽著無. 以無始來

煩惱罪重不能無所依. 故涅槃經云. 衆生如

步屈□. 要因有起無見. 因無生有見也. 然

衆生於一切法中起有無見. 今於虛空一法

起有無見. 起有無卽障中道之本. 又是諸見

之根. 何者 本借虛空喩佛性法身一乘波若.

今虛空旣成斷常則佛性法身皆是斷常. 皆

是見根. 悉成障道本. 卽道與非道□是非道.

此所傷事. 深宜須破洗也. 四者如開善義. 明

虛空是二諦所攝. 虛空是世諦故名爲有. 聞

論主上破無空. 謂眞諦遣故無. 是故立有無

也答曰下然破無凡有二種. 一者若有無異

體無有可待. 卽無有於無. 二者有無一體. 有

有故有無. 若無有卽無無. 有無旣已無自上

已來破虛空法竟. 今第二次破空所成人. 如

成論云. 四大圍空識在其中. 假名爲人今檢

空義不可得. 卽四大無所圍. 旣無四大識無

依附. 假何名爲人. 故上破能成之法. 今破

所成之人. 以無法故名法無生. 以無人故衆

生無生. 具二無生得無生忍. 二者破境智義.

上半破無所知之境. 下半破無能知之智. 故

有無□夷緣觀俱寂. 肇師用此明涅槃義. 故

云法無有無之相. 聖無有無之知. 法無有無

之相卽無數於外. 聖無有無之知卽無心於

內. 於外無數於內無心. 彼此寂滅浩然大均.

乃曰涅槃. 又所以破知者. 虛空實非有無. 但

想知謂有無故破想知者使虛空義寂. 是故

中	欄

知虛空下第二類破五種. 上三句擧虛空下

一句類五種. 非有者結破上有卽五偈也. 非

無者結破上無半行偈也. 非相者結破相第

三偈也. 非可相結破可相品初二偈也. 有人

言. 此是解正虛空義. 邪計虛空是有是無. 正

虛空卽非有非無. 今明斥病得作此伴. 對數

論解虛空隋二邊故. 今明虛空是中道. 是以

衆經將空喩法身. 卽中道法身中道波若等

也. 問中假師非爲非非爲非於有. 若非有者

本自無有. 非何所非. 若非非者. 旣言非有豈

得非非. 又問有對無不. 汝信有對無. 有旣不

成無卽不成. 今非有非無對於有無. 有無旣

非. 則非有非無□不成也. 故肇公云. 言其非

有者. 明其非是有. 非謂是非有. 言其非無者.

明其非是無. 非謂是非無. 旣結非有非無. 亦

結非遍不遍非常不常非記無記. 此卽遠離

二邊不著中道. 卽知虛空絶四句. 乃是正虛

空. 將此空喩法身佛性波若一乘. □皆正也.

此所論事大可不留心. 問何故云非有無是

愚癡論. 攝大乘論爲戱論謗. 何故復云是中

道耶. 答得非有無意如肇公意者是中道. 復

捨有無而著非有無者是愚癡論也. 餘五同

虛空者. 如經云. 無色無形無對一相無相. 不

知何以目之强稱實相. 由實相故生波若故

衆行立萬德成. 長行料簡前破虛空意. 一就本

末. 二約難易. 又一義. 五種是有爲法. 上情陰

中已破. 虛空是無爲法. 上來未破故今前破.

問曰世間人盡見諸法是有是無下. 此生第

二呵責門. 就文爲二. 初外呵內. 次內呵外. 問

下	欄

意云. 世人又盡見五種爲有虛空是無. 汝云

何言非有無. 若非有無便是一種. 何名五耶.

又世諦有眞諦無. 今若言非有無卽破二諦.

又世人計虛空具有有無. 如外道數人執空

是有. 成論明空是無. 云何言非有無耶. 今總

問. 虛空爲遍不遍. 答有二釋. 一云遍故柱處

有空. 二云不遍故柱處無空. 問若言空遍柱

應客柱. 彼答云. 質質相□. 故不客柱. 次問虛

空旣遍柱應與空一. 空旣無□. 柱亦應然. 柱

旣是□空亦應破. 若空無□柱□. 卽空與柱

異. 空不遍柱也. 若空不遍空卽不常. 若不遍

是常遍應無常. 答曰淺智見諸法者此正呵

責. 以淺智故見五種爲有空種爲無. 又見虛

空有及見虛空無. 又見世諦有及見眞諦無.

旣見有見無卽起斷常. 故諸見衆生. 有見故

有愛. 愛見因緣卽流轉生死不得安隱涅槃.

數人言. 見有得道此乃是有見. 豈得道耶. 亦

是得有見道. 實不得正道. 成實人云. 見無

得道亦是無見. 豈得道耶. 又是見於無道竟

不得正道也. 深智之人與此相違. 見有知表

不有見無知表不無. 故華嚴云. 一切有無法

了達非有無也. 問智淺何故但見有無耶. 答

六種之實卽是實相. 實相絶四句. 今但見有

無未能見亦有亦無. 又不能見非有非無. 肉

見絶四句耶. 以不能徹見絶四之道. 故是智

淺. 然本見絶四此得波若實觀. 今不能見理.

但是無明故名淺智也. 又四句皆是見. 今見

有無乃作見猶未極. 肉得滅見之道耶. 長行

爲三. 前明無方便失. 第二明有方便得. 第三

經數:一八二四

經名:中觀論疏卷第五本

頁數:七三

上	欄

結得失. 智者見諸法生. 此第二明有方便得.

問愚者見生起有見. 見滅起無見. 智者應見

生不起有見. 見滅應不起無見. 若智者見生

滅無見. 見滅滅有見. 亦應愚人見生起無. 見

滅起有. 答解此不同. 有人言. 智者體悟生

滅不二. 知生是滅知滅是生. 是以見生能滅

無見. 見滅能滅有見. 有人言. 此是智者跨

節悟. 非但知生而非有. 亦卽知生而非無. 所

以然者. 生旣非有. 非有何所無. 是故知生而

非有. 爲初節悟卽知生非無. 是第二節悟. 故

言見生卽滅無見. 如師常云假有不名有. 假

有不名無也. 今謂此二意義亦有之. 文少不

便. 今明此是直語. 智者旣見諸法從因緣生.

何得斷無. 豈得有生. 是故見生卽滅無見. 緣

離故滅. 豈定有耶. 問何故不言智者見生卽

知不有見滅卽知不無. 答理實應爾. 但意欲

破愚人. 若直云生而非有滅而非無. 取信卽

難. 現見有生. 云何非無. 是故今明. 以有生

故知非定無. 以有滅故知非實有. 取信卽易.

如百論云. 種滅壞故信知非常. 牙相續生故

知非斷. 大智論云. 見苦集時滅於無見. 見滅

道時滅於有見. 卽此意也. 是故於一切法雖

有所見下. 第三雙結得失. 前結得後結失. 雖

有所見者. 恐外人云智者見生乃不起無見.

而遂見於生卽是生見. 是故今明雖生如幻

而見. 幻生不生而生雖生不生也. 乃至無漏

見尙滅者. 無漏是不生不滅中道正觀. 本對

邪觀故說正觀. 旣無邪觀豈在正觀耶. 是故

下此結失也

中	欄

染染者品第六

所以有此品來者凡有八義. 一者上來諸品

心身不可得. 故情陰除此身之有. 六種破身

之無. 有無旣淨卽身畢竟空. 又情陰除身之

末. 六種破身之本. 本末旣淨卽內外皆空. 惑

者復云. 若言無身云何有心. 旣其有心必有

身也. 故十地經云. 三界皆一心作. 故心爲

六趣之本. 本有故末不無也. 但身相粗顯故

前觀. 心相微細卽後檢也. 二者生死患累有

於因果. 情陰爲果三毒爲因. 上檢無果今觀

無因. 涅槃明十二因緣始不生滅終無因果.

明五性義. 大品觀十二因緣明三波若義. 得

上諸品波若佛性□成. 若見十二因緣卽緣

河滿性河傾. 今觀十二不因果性河滿緣

河傾. 本對緣河故有性河. 緣河旣傾性河亦

息. 卽二河俱傾. 爲衆生故有緣性二方便. 緣

性二河俱滿義. 是以此論觀十二因果義也.

問何故先觀果後觀因. 答果相顯因相隱. 故

先觀果. 問智度論云. 鈍根者從果觀. 利根者

從因觀. 此論明大乘觀行云何從果觀. 答智

度論云. 菩薩爲衆生故亦從果觀. 今此論爲

末世鈍根故從果觀也. 三者自上已來正明

法空. 今此一品人法雙泯. 染法爲因人者是

果. 四者的從上品末生. 上云淺智見諸法若

有若無相. 長行云. 見諸法生時爾相言有. 見

法滅取相言無. 外人云. 若爾應有取相. 取

相煩惱. 煩惱卽是染法. 起取相者卽是染人.

是故今品次破取相也. 五者欲破一切內外

大小乘人斷煩惱義. 淨名經云. 若須菩提不

下	欄

斷煩惱亦不與俱. 乃可取食. 明斷不斷凡有

四人. 一者在家凡夫. 三毒現前不明除斷. 二

者出家外道. 斷三空惑非想一地未能除之.

故涅槃經云. 是諸外道將盡三有而復□還.

釋凡夫斷惑有二師. 數家明凡夫斷惑. 以數

人見有得道凡夫亦見有故斷惑. 成實明見

空斷惑. 凡夫不見空相. 但就有中伏耳. 三者

二乘之人斷三界惑. 而未除習氣及界外無

明. 四者大乘人具斷五住煩惱. 總上四人以

爲二類. 凡夫之人與煩惱俱. 自後三種名爲

斷惑. 若爾皆爲淨名所呵. 今明了煩惱本不

生故不與俱. 今亦無滅卽無所斷. 乃[&FFFF]#初呵.

今此品心煩惱無從. 卽廣釋不斷不俱不之

義. 故有此品來也. 六者又如諸部本有煩惱.

更復種種推□興於諍論. 卽於煩惱上重起

煩惱. 故惑不除新累更起. 今此品觀煩惱畢

竟皆空. 卽故惑旣除而新惑不起名得解脫.

故說此品也. 七者遍釋諸大乘經甚深要觀.

如無行經云. □欲卽是道□癡亦復然. 如是

三法中無量諸佛道. 涅槃經云心其貪生不

共貪滅. 若能依此品正觀煩惱卽是心共貪

生. 不共貪滅不如此品觀. 卽心共貪生共貪

俱滅. 又法華呼斷結爲除糞下賤人. 今內外

大小乘人言. 有煩惱可斷有智能斷. 豈非除

糞人耶. 論主憐愍如此等人. □令成長者尊

貴之子捨除糞之業. 故說此品. 問大品云一

念相應慧斷煩惱及習. 又云菩薩無□道中

行. 佛在解脫道中行. 諸大乘經皆明斷惑. 又

如地持論. 菩薩斷惑障盡. 佛斷智障盡. 云

經數:一八二四

經名:中觀論疏卷第五本

頁數:七四

上	欄

何斷惑皆是除糞. 答大乘經論明斷者. 以了

惑本不生故言除耳. 非先有惑而後除之令

無. 大品又云. 若先有後無諸佛菩薩卽有過

罪. 有二十六卷最後云. 諸法本有今無耶. 以

此推之知無所斷. 無所斷卽是斷耳. 亦得有

無□解脫. 前念知惑不生爲無□. 後念無生

爲解脫也. 八者遍釋 諸大乘經方等懺悔義.

如普賢觀云. 十方諸佛說懺悔法. 菩薩所行

不斷結使不住使海. 了此煩惱卽是實相無

煩惱可住. 亦無惑可斷令此心與實相相應.

於一迪指頃能滅百萬億阿僧祇劫生死之

罪. 肉復多時. 問何故爾. 答夫乖理故爲罪.

罪卽虛妄. 若與實相相應卽便符理. 理是眞

實. 以實治虛故滅衆罪. 論主無緣大悲愍末

世重罪衆生示眞實方等大懺速滅三障法

門. 故說此品. 釋染染者不同. 一世間人但知

有三毒不解尋究原由. 外道亦明三毒. 如僧

□覺諦不淨分中有黑染粗. 衛世師心那諦

中二十一法中有於愚者. 愚卽三毒中一. 當

知外道同明三毒. 然覺與神旣有一異等四

家. 染與者亦有一異等四計也. 婆沙雜心出

內學三部. 謂三成部二成部一成部. 犢子部

具有三成. 有六塵境能生三毒. 故事成. 有人

能起三毒故人成. 有煩惱爲人所起故結成.

薩婆多二成. 實有六塵故事成. 有所生三毒

故結成. 無人故不成. 譬喩部人不成事不成.

但有結成無人故人不成也. 前境無定. 如一

女色貪人見之爲淨. 不淨觀人謂不淨. 無預

之人無所適[&FFFF]#故非淨不淨. 悲心人見之起

中	欄

悲. 空觀人卽見其空. 故境不定卽境不成. 唯

識論及攝大乘明無有外境. 是境不成義. 唯

有於識但是結成. 今此品破染染者. 卽備破

三種成義. 以三部雖異不出人法故也. 莊嚴

師明有假人體. 入三成部攝. 光宅師明無人.

入二成部攝. 開善無體入二成. 有用入三成.

斥同兩家之義. 問旣稱染染者爲心性本淨

故染. 不淨故染. 答僧祇及地論云. 心性本

淨如日在天本性淸淨客塵煩惱染故不淨.

成論師云. 心有得佛之理不爲煩惱所染. 故

云淸淨. 而言客塵者煩惱雖復牢固. 始終可

斷非永安義. 故云客. 薩婆多云. 本有不淨

心及以淨心. 但有同時染異時染義. 如貪心

與諸數□起. 卽縛同時心數. 謂同時染義. 復

有前後染義. 卽是緣縛. 謂貪心緣三世境縛

三世境也. 成論師明前三心未起貪瞋. 但是

無記. 名之爲淨. 後行陰起煩惱. 染前三心名

爲不淨. 此但是前後相染無同時染. 雖復有

同時異時. 終明有煩惱染心義. 爲今論主所

破. 問勝□經云. 自性淸淨心爲客塵煩惱染.

難可了知豈不同舊義耶. 答此明卽衆生心

本淸淨. 於衆生成不淨. 雖於衆生成不淨然

未嘗不淨. 卽是不染而染. 染而不染故云難

可了知. 不言實有煩惱以染心也. 問煩惱爲

是心爲非心耶. 答數論同明煩惱是心法與

心相應. 毘婆□婆提部明煩惱與心不相應.

知雜心使品末說. 今明相應不相應終有煩

惱染心亦爲今論所破. 問文具破三毒. 云何

但題破染染者. 答三毒俱黑行人故名染. 又

下	欄

染是三毒初故. 又生死本際有二. 無明與愛.

無明是前分本. 已起不可治. 愛是後分本. 論

主慈悲欲令不起三因得勉二果. 故偏破染

也. 問三毒中初是貪. 今云何名染. 答貪雖是

染染通三界. 貪但欲界. 今欲遍治三界惑故.

破染. 又貪染人故名染也. 品爲二. 一長行立

義. 第二破立立中三. 一總標. 二解釋. 三總

結. 初甘文. 貪欲有種種名下第二解釋. 初名

愛者如見一色初起想念名之爲愛. 心遂連

□爲著. 纏綿深固名染. 狂心發動名爲□欲.

方便引取欲爲己物名爲貪欲. 前三尙輕. 卽

通於三有. 後二遂重. 但居欲界. 以此三毒

因緣下第三總結. 三業有三種. 大品經云. 罪

業因緣故三惡道中生. 福業因緣故欲界人

天中生. 無動業因緣色無色界中生. 成論及

禪經明福業從欲界至三禪. 第四禪已上名

無動業. 大品總相明義. 後據別相說之. 答曰

下第二路十偈. 開爲六章. 初兩偈前後門破.

次一偈一時門破. 第三兩偈一異門破. 第四

兩偈偏就異門破. 第五兩偈呵責. 第六一偈

類破餘法. 此六門卽是破斷煩惱法. 大小內

外言有煩惱以解斷之. 今六門心煩惱得可

許斷之. 心旣無從何所斷耶. 又卽是明斷煩

惱法. 以此六門心煩惱不得. 卽是正觀名無

□道. 後念觀起稱爲解脫道也. 就初兩偈爲

二. 一行半明前有前無人不能起染. 次半偈

前有. 前無染不能染人. 就初又二. 前一偈雙

縱次半行雙奪. 若離於染法前自有染者. 上

半縱其離染法前自有人體. 下半偈縱前有

經數:一八二四

經名:中觀論疏卷第五本

頁數:七五

上	欄

人體因人起於染用. 後半行雙奪者. 初句奪

上半離染前有人體. 離法不得有人. 故云若

無有染者也. 第二句奪下半因人起染用也.

旣無人誰起染. 故言云何當有染. 問前人後

染此是誰義. 答莊嚴云. 前三心成人而未起

染. 卽是前人後起染義. 又大小內外多謂前

有衆生而起於貪. 今問旣未有貪是何人耶.

又未有貪而有人. 如未有五指有捲. 未有柱

梁有舍. 未有五陰而有人也. 又莊嚴有人體.

是上半有人用是下半. 開善有人用是下半.

若有若無染下第二次破染法. 亦應有一行

半偈. 一行雙縱. 半偈俱奪. 今示存略故擧

後例前. 若有者初一行雙縱也. 若無者半行

俱奪也. 所言染者亦如是者. 若前有染若前

無染. 欲染於者同於上說故云亦如是. 問前

染後人此是誰義. 答毘曇云. 未有染法亦未

有人名. 因有染故方有人名. 開善云. 前三心

有法而無人. □是前染後人也. 長行前釋一

行半次釋半行. 釋一行半中初假設作前有

前無以責外人. 從要當下方順偈本. 前無

人則無人起染. 長行前無人則無人受染. 具

二義也. 要當先有染者. 釋縱人有體. 然後

起染釋縱有用. 若先無染者釋奪體. 然則無

下釋奪用也. 次釋後半行易知也. 問曰若染

法染者先後下. 第二一時門破. 然此三偈如

涅槃納衣梵志難也. 彼難云. 身爲在前煩惱

在前爲一時有. 身若在前旣無煩惱誰感身

耶. 若煩惱在前旣未有身誰起煩惱. 若言一

時則不相因. 佛答云. 煩惱與身一時而有. 雖

中	欄

一時有要因煩惱而有於身. 終不因身有煩

惱也. 開善云. 此正是流來無明初念同時義

論因果. 莊嚴云非流來義乃是明於過去身

因果義耳. 此二師同明一時有於因果. 若爾

卽如今外人同受論主破也. 他問. 涅槃經作

此說. 若爾論主應是破經. 答經中隨緣作如

此說. 何得執爲定義. 若定執經卽爲論破也.

所以知者. 前云經雖說有名字心實不可得

也. 問今云何通此經耶. 答經乃是明無身亦

無煩惱. 何以得知. 此中具破前後一時. 但借

一時破前後借前後破一時. 煩惱與身一時

而有. 此是借一時破前後也. 要因煩惱而有

是身. 此是借前後破一時. 旣不前不後亦不

一時. 豈可定執有身及以煩惱. 是知虛妄不

可檢責. 又經明雖一時者. 此是因緣假名人

法一時. 今外人謂有人法兩體一時□有. 何

以得知. 若無人法兩體卽無人法論何一時

耶. 故知有人法兩體論一時□有也. 是以外

人不解經意. 論主深識經意. 若因緣一時卽

無自性. 無自性卽人法皆空也. 問人法一時

是誰義耶. 答成論師無明初念人法一時. 又

莊嚴云色識一時成人. □入此門所破. 偈上

半牒而非. 下半作無待難以釋. □易見也. 長

行破一時有三過. 一不相因過. 不相因者有

人法兩體□起卽破因緣. 若破因緣卽破世

諦及第一義. 復破中道. 如是世出世一切皆

破. 此是大過也. 二明以不相因卽有常過. 三

者以常故無解脫過. 煩惱常卽無有餘解脫.

人常卽無無餘解脫. 又常是染人亦無有餘解

下	欄

脫. 復次今當以一異法破下. 第三兩偈一異

門破. 上前後一時□是一異. 今欲相對更作

一異破耳. 又今作一異通破前後一時. 又上

三門直責人無起染之功染無染人之用. 今

卽破無人法之體. 若一若異俱無人法之體.

云何有相染用耶. 又前三門就人法前後□

破. 今就一異橫破. 就兩偈爲二. 前偈奪一

異後偈縱一異. 又前是章門. 後偈解釋. 又初

直明不合. 後出合過. 初偈上半牒人法體一.

一法云何合. 此破人法之用. 人法旣一. 卽

無異染之人起染故. 人不與染合. 無異人之

染以染於人故. 染不與人合. 下半牒人法體

異. 卽二體各成不須合也. 問一異是誰義. 答

莊嚴云. 有假人體異實法體. 是人染異義開

善云. 別有人用異實用. 亦是異義. 數義無別

有人. 但有人名起於五陰上卽是一義. 又假

有卽實義. 假有異實義具通一異. 問若人法

悉有別體用. 卽人法□應是實. 若一假一實

卽一有體一無體. 次問開善. 若假無體而有

用. 用本附體無體何所附. 若假用附實體隨

體相有實用. 而假無用. 又假用附實體亦應

實體附假用. 若互相附則應互假互實也. 又

若假用異實用. 以實爲假體者. 亦應香用異

色用以色爲香體. 若色不成香非色爲香體

者. 色不成香可言其異. 實旣成假應不得異.

若一有合者. 第二偈縱一異也. 上半縱一有

合. 下半縱異有合. 上偈明一法無合. 故是

奪. 今許一有合以顯其過. 故是縱關. 離伴應

有合者. 正難一合也. 伴有親疏人爲染伴. 染

經數:一八二四

經名:中觀論疏卷第五本

頁數:七六

上	欄

爲人伴. 此親伴也. 因六根六塵而起貪. 此是

疏伴. 又依毘曇諸心相依共起. 亦是伴. 人染

若一而言合者. 則唯是人無有染伴. 此應有

合. 不爾則唯是染無有人伴. 此亦應合也. 不

爾則非是人亦非是染. 直名一物都無人染

二伴. 此應有合也. 下半破異有合者. 凡有二

過一者旣異染而人自有體. 不須染伴異人

有染自體. 染不須人伴. 二者近異相須而遂

合者. 東西遠異亦應合也. 問一異俱稱離伴

有何異耶. 答一明離伴此是獨合. 以無伴故

言其離. 異明離伴. 此是各合. 有伴而合離伴

各自合. 有二伴而相離也. 又一旣無伴應與

空合. 而空不可合也. 人與染異遂與染合. 人

與柱異應與柱合. 又一則無伴異則非伴. 猶

如甁衣. 甁非衣伴以伴是伴類義故. 又問一

物可得相離不. 若不可相離豈得相成合也.

又若一有合者亦應一法有伴. 而一法無伴

則一法無合. 常解. 四微成柱凡有二說. 或言

有間. 謂色處無香故也. 復言無間. 謂色處有

香. 今問若言有間則色處無香. 云何共合. 以

各二處故. 若言無間則色處有香. 便是一物.

云何言異而共合耶. 又人法二名. 得是一者

善惡亦二名. 色心二名. 亦應一也. 長行云餘

因緣者. 人是染餘染是人餘. 又假內根外塵

故生於梁. 此亦是餘因緣也. 所以作此破者.

旣異染自有人體. 則不須根塵因緣生染成

人體也. 問曰一不合可爾者. 此生下第四重

破異. 衛世四合知生. 是異合義. 又外道染

是無常人是常而共合. 心那諦中義正爾也.

中	欄

又成論師云. 境無淺深生滅. 智自有淺深生

滅. 故智會於境. 亦是異合義. 數人根塵異而

共合. 成實云. 人是假染爲實. 是故合. 亦是異

合. 前問次答. 問爲二. 一領上. 次擧眼見異合

者. 舌立已窮. 故擧眼救也. 答中爲二. 初偈縱

異有合. 合則無用. 後偈明無用故無合. 卽

是奪異合也. 就前有二. 上半牒而責. 何事者.

若染不能自有須人起染. 則人有起梁之事.

人不能自成. 須染成人染有成人之事. 今染

旣自有不須人起故人無起染之事. 人亦自

有不須漲成. 故染無成人之事. 又人染異義

已成. 何事須合. 此是直責之辭耳. 下半釋成

也. 又異則水火何相預事. 若染及染者下此

第二奪異合也. 上半牒異. 下半破合易見也.

異相無有成下. 第五兩偈呵責破. 此兩偈可

有二意. 一者從品初長行竟於品末而釋之.

外人品初長行知人法異爲無成. 立人法相

依爲欲合. 品初五偈破爲竟無成. 眼見異法

合爲而復說異相. 二者直依偈文次第釋者.

就文爲二. 初偈序其失宗. 次偈呵責其欲合.

異相無有成者. 牒品初二偈也. 以二偈責法

人前後相不成故也. 是故汝欲合者序外人

捨前後而立一時也. 合相竟無成者. 序破一

時一偈幷一異兩偈. 覓合不成故云合相竟

無成. 此三都是責合相不成也. 而復說異相

者. 序外人偏引眼見異相合也. 異相不成故

者. 此第二偈呵之也. 偈呵最後立異有合. 又

惑者多計異合故偏呵之. 此偈上半牒二無 .

下半呵二有. 二無者一者無異也. 凡論有異

下	欄

不出前後一時及上離伴等異. 上已明無此

等異故言異相不成也. 合相則不成者. 次牒

無合也. 從品初來心先後一時及一異等. 一

切合義不得也. 於何異相中下. 此呵二有也.

初句呵無異計異. 夫論有異不出先後一時

及一異中異. 汝眼見何物異耶. 上來諸門責

心不見有合. 今責眼卽眼不能見也. 旣覓異

不得故云於何異相中. 而欲說合相次句呵

其無合計合. 如是染染者下. 第六類破諸法.

上半牒前. 下半類法. 又上半牒□破五句. 下

半橫例萬法. 上來破其合義不成. 恐畏謂不

合應有人法. 故復破其不合也. 又初兩偈明

人法前後義. 卽是不合. 從一時已下竟品是

破合義. 長行云非前非後者. 品初二偈也. 非

合非散者. 從一時偈及一異也

三相品第七

有此品來者. 從因緣竟於染者明無所相

法. 今此一品明無能相. 以能相所相不可得

則有爲空. 有爲空故無爲亦空. 爲無爲空故

一切法華空. 卽是諸法實相. 令因此實相

發生正觀. 滅諸煩惱. 故得解脫. 所以有此

品也. 問正得何解脫耶. 答旣明畢竟空卽是

佛行處. 故智度論云. 畢竟空是佛所行. 而此

論正明一切衆生□令成佛. 但畢竟空觀未

明故有菩薩. 故序云於菩薩之行道場之照

朗然懸解矣. 二者就薩婆多義明法有三種.

一者色法. 二者心法. 三者非色非心法. 因緣

已來破色. 染者破心. 今破三相. 破非色非心.

三聚名有爲. 滅此三名無爲. 有爲無爲此是

經數:一八二四

經名:中觀論疏卷第五本

頁數:七七

上	欄

法體. 有法體故有名字. 法體旣無則名亦不

立. 故名無得物之功. 物無應名之實. 名無

得物之功. 則非名物無應名之實. 卽非物非

名. 非物名物安在. 不知何以目之. 强稱實

相. 因實相生實觀. 爲衆生故還如實說. 故有

正觀論三名也. 三者上來六情五陰名爲別

法. 三相通遷情陰稱爲通法. 上心別法無從.

今明通相非有. 通別旣無卽諸法皆畢竟空.

所以明畢竟空者. 此是十方三世諸佛出世.

爲一大事因緣. 卽是示眞實相. 而有三相不

同者. 此是如幻如夢. 隨凡夫故說耳. 卽是開

方便門. 三世十方佛唯有示眞實開方便. 龍

樹正申此二意. 所以明此二者. 卽令識權實

二智. 入佛知見故得成佛也. 三相一品旣明

實權二事. 二十七品及三論一切佛法皆亦

如是. 但今品一周觀行旣竟. 故寄此品論耳.

四者依三解脫門來者. 六種破身相. 染染者

品破心相. 此二破於所相. 今一品次破能相.

卽衆相都寂. 又六種破空相. 染品及三相品

破於有相. 破空有二相卽一切相空. 五者因

緣品就四緣心生不得. 釋八不無生. 今此品

觀三相不可得. 亦爲成無生. 所以始終皆明

無生者. 爲欲顯七品是一周大乘觀行已意.

都爲顯無生故也. 六者言次相接從染者品

生者. 染品明無世間之因. 外云三相是一切

有爲法因. 今旣有三相卽有萬化之果. 故有

此品來也. 問云何爲三相耶. 答薩婆多云. 離

法體外別有三相. 故法體通於三聚. 而三相

但是非色非心. 屬行陰攝. 成實僧祇等云. 離

中	欄

法體外無別有相. 卽法起爲生法停爲住. 法

謝稱滅也. 問三相爲是有爲爲是無爲. 答數

論同云. 三相是有爲法. 毘婆□提云. 有爲

之法體不自固. 何能相他. 遂能相他. 當知三

相是無爲法. 猶如虛空能生萬化. 次曇摩□

云. 生住二相是有爲法. 滅相是無爲法. 故三

相亦有爲亦無爲也. 問三相爲一時爲前後.

答譬喩部云. 前生次住後滅. 故三相前後. 成

實論文云. 三有爲法皆在現在. 淨名經云. 汝

等比丘卽時亦生亦老亦死. 觀此經論是一

時有. 阿毘曇云. 體卽同時用有前後. 如三相

與法必俱. 法在未來相亦未來. 法起現在相

亦現在. 法謝過去相亦同謝. 故有爲法必與

相共俱. 故言體同時而生用之時未有住用.

住用之時生用已廢. 故用前後也. 問三相爲

是時名爲是法稱. 答諸部□計三相是法. 但

開善言. 三相旣能生法是時名也. 小莊嚴榮

法師云. 三相是法體名. 而時無別體. 莊嚴云

三相非法非時. 是時中精義. 問三相爲當體

受名. 爲從用爲目. 答一云三相能生. 法體是

所生. 從所生作名也. 次云從用受名以. 有能

生他之用故名生也. 婆沙門云. 若一切衆生

悉有滅相者. 一切衆生□應有死屍現. 答若

根法滅非根法生. 卽有死屍現. 今根法滅還

根法生故尸不現. 二者衆生業力持故尸不

現. 問何故破三相耶. 答有四義. 一者執三

相者. 多是小乘. 唯得生空不得法空. 謂決定

有三相. 今令其信諸法空故破三相. 二者復

有小乘人. 如成實等亦得法空. 但不知三相

下	欄

本性空. 今令其信三相本性自空. 故破三相

也. 三者大小內外作三相義互相破斥. 義自

不成. 今顯其不成之相. 是故云破耳. 其還是

立相者自破. 非論主破也. 如執無別體者. 破

有別體. 執有別體者破無別體. 四者有所得

小乘人名半字敎. 所以然者. 佛說生滅令遠

離二邊不著中道. 名爲滿字. 而有所得人雖

破於常而著三相無常. 故是半字. 如呵迦○

延云. 無以生滅心行說實相法. 不生不滅是

無常義. 佛說無常爲破於常. 亦捨生滅無常.

故不生不滅是無常義也. 問佛說無常破常.

復捨生滅無常. 今何故偏云不生不滅是無

常義也. 答迦○延已知無有於常. 而未達無

有生滅無常. 今欲令其進捨生滅無常. 故云

不生不滅是無常義也. 智度論與此意同. 故

云若無方便破常而著無常. 若有方便卽破

常不著無常. 龍樹破外人如淨名呵○延不

異. 又諸部有二種失. 一得語不得意. 二語意

俱失. 得語不得意者. 佛說三相令捨常不著

無常. 乃至亦常無常非常非非常. 心無依止

卽便得道. 而諸部但知捨常不能捨無常. 故

失佛意. 二者語意俱失. 非但不能兩捨. 於三

相中種種推斥更起愛見僧長煩惱. 是故失

也. 論主今直觀三相畢竟不可得. 三相旣去

不三亦去. 乃至此去無所去. 卽便得道. 離上

二失故破三相也. 問佛凡有言說悉依二諦.

論主隨佛學亦依二諦. 今就何諦明無三相.

答若就二諦門卽破二種三相. 一破性實三

明世諦中道. 二破假三明眞諦中道也. 品二.

經數:一八二四

經名:中觀論疏卷第五末

頁數:七八

上	欄

初長行立. 次偈破. 就立中通是一切部義. 以

諸部同計有爲有三相. 但解三相自不同耳.

初標體. 生住滅下列名. 萬物下出用. 是故下

由三相故有諸法也. 答曰下第二三十五偈

破. 大開爲二. 初三十四偈破有三相. 次一偈

破無三相. 卽顯三相不可定有. 不可定無名

世諦中道也. 又初是破病次是申經. 此旣一

周觀行已竟. 寄此品略示破申之大旨也. 又

初是法說門破. 次譬喩門破. 總攝諸法破不

出法喩. 又初破三相體. 次破三相名. 令名體

都寂. 初段又二. 第一正破三相. 第二段次破

法體. 初又二. 前總破三相. 次別破. 總別各

三. 總中三者初爲無爲門破. 次聚散門破. 三

窮無窮門破. 若直立三相卽以六門責之. 若

諸部有此六計者. 三偈卽破此六人也. 三相

無決定者. 一意云. 佛破常病故說三相. 常

病旣捨三亦不留. 故三非決定. 二者依下偈

明此三相. 如夢如幻無有定相. 汝不應言決

定有三. 三者由所相故有能相. 卽能不自能

故無能. 所以無定. 四者三相互相因待. 卽知

無自性. 故不可得也. 五如下爲無爲聚散等

門. 心之不得故無定也. 初偈上半就有爲中

心生不得. 下半就無爲中心生不得. 卽畢竟

無生. 故爲無爲空後明畢竟空. 又上半破生

是有爲. 此破毘曇成實及曇摩□部義. 下半

破生是無爲. 破毘婆□婆提義也. 生是有爲

卽有二失. 一者法體是有爲. 旣具三相. 生是

有爲. 亦具三相. 卽三中之一復更具三. 是卽

無窮. 二者生具三相卽自相違. 相違卽都無

中	欄

三也. 下半破生是無爲有三失. 一者無相破

有爲. 有差別可得具三. 無爲無差別卽無有

三旣無有三. 用何物作有爲相. 二者彼計無

爲有別體能爲有爲作相. 今明止生故名無

生. 如甁破名無甁. 無有別物. 爲他作相. 三者

非相破無爲法. 自可爲無爲作相. 不應爲有

爲作相. 若無爲爲有爲作相. 有爲應爲無爲

作相. 又無爲爲有爲作相. 如馬爲牛作相水

爲火作相. 此墮非相□也. 又上半明生是有

爲得有爲而墮無窮及相違. 下半明生是無

爲[&FFFF]#無窮及相違而招前三失. 故進退墮負

□情無地. 第二聚散破來者. 亦得通破爲無

爲. 汝言三相是無爲者. 爲聚爲散. 若無爲不

可聚散. 亦無爲不可生滅. 若別義者從此竟

品但破有爲不破無爲. 以計有爲者多是小

乘根本義. 又符大小乘經. 又盛行天竺也. 又

論破二種人. 一不曾學問. 但知自身有生老

病死. 外物生住變壞. 於此內外起貪嗔癡. 故

造三有業受生老病死. 論主直爲此說無三

相. 汝言有三相者. 爲是有爲爲是無爲. 乃至

聚之與散. 以一切門心無從. 卽知內外諸法

皆畢竟空. 其人卽便見實相生正觀斷煩惱.

此是淨器人. □易悟也. 二者爲內外學理之

人種種推斥心□無從. 以學問之流執有三

相. 不知無三說三. 亦不知說三爲明無三. 故

不得二智. 不入佛知見不得成佛. 論主憐愍

諸部心三無從. 而說有三者此是無三說三.

說三意在無三. 卽生二智入佛知見. 三世十

方佛出世大意如此. 四依出世大意亦然. 以

下	欄

是故開諸門破三相也. 又執有三相多是小

乘人. 聞說三作三解. 今破三明三相無. 三

相無故有爲無. 有爲無故無爲亦無. 卽諸法

畢竟空是佛行處. 令小乘人□小入大悟三

相畢竟空得實智. 卽知佛昔於小乘中說有

三是方便得權智. 具解開方便顯眞實也. 又

智度論云. 昔說五衆是無常生滅. 今說五衆

是非常非無常分. 則大小乘敎經中直唱非

常非無常. 而利根者卽悟學. 大乘人鈍根者

未了. 今廣釋之. 心三相有爲不得非無常. 無

爲亦無故非常. 令始行菩薩悟解大乘非常

非無常. 識中道發生正觀. 是故破三相

中觀論疏卷第五(本)

中觀論疏卷第五(末)

釋吉藏撰

三相品之餘

問今聚散門心三相不得. 佛大小乘經爲說

聚爲說散. 答昔羅什未度. 未有正人之與正

法. 羅什至關人法旣來. 諸方勝人一時雲聚.

匡山遠法師不來. 遣使問羅什三相聚散等

義. 羅什答云. 佛直說內身生老病死念念不

住. 外物萎黃彫落亦非□有. 令人不起常見

厭世修道耳. 實不說一時異時. 異時一時此.

是○延等意. 云何將所破義來見問耶. 今更

責此言. 無量義經三重明四相. 初直說四相.

次明念念不住. 次明卽時生住異滅. 淨名亦

經數:一八二四

經名:中觀論疏卷第五末

頁數:七九

上	欄

云. 卽時生老病死. 此是佛說四相一時. 云

何羅什言非佛說. 答佛經明卽時生住滅者.

亦不立四相一時□起. 但爲破衆生保常心

耳. 衆生若聞一念暫住. 卽一念之常. 卽計常

心不盡. 今明無一念住卽計常心盡. 是故明

卽時生滅耳. 佛意旣明無有常寧有無常耶.

卽令悟非常非無常. 二見永息也. 又旣明無

一念住卽是說無生義. 夫論有一念住卽有

物. 旣無一念住卽無物. 無物卽畢竟空. 故云

不生不滅是無常義. 卽佛一言之中常無常

□破. 上根者聞便得道. 不達者停謂四相一

時. 是故爲論主破. 又論主破卽是申一念不

住之言. 令諸部解佛經意也. 上半牒而總非.

下半作難釋也. 破聚正破薩婆多義. 以有爲

必三相扶共起故也. 破散破譬喩部三刹那

立三相義也. 又此一偈□破毘曇. 毘曇師二

說. 一云體同時用前後. 用前後是散. 體同時

是聚. 二云體用同時. 但當生用時生用卽强.

餘相用弱耳. 故此偈具破之也. 云何於一處

釋上散義. 一處者一所相法處. 不得三相前

後生也. 若所相法處三相前後生者. 卽有不

備三相過. 如一念法. 若有生時未有滅用. 生

用若廢卽一念法便廢. 當知此一念法但有

於生. 遂不經於住滅. 故此一念法不備三相.

然有爲法必備三相. 而今不備故非有爲. 又

前念法體與生俱廢. 後念滅起便無所滅. 旣

無所滅之法云何有能滅之相耶. 又正意是

破其三相不備三相義. 當一刹那唯有生. 卽

此生相不備三相. 然有爲法無有不備三相.

中	欄

汝生是有爲云何不備三耶. 若三相一時此

卽相違. 俱無三也. 又若體同時起得相扶之

義而墮相違. 若前後生乃[&FFFF]#相違而招法體

不備三相之失. 亦進退墮負. 問數論師云. 體

同時故勉不備三相用前後故離相違失. 具

此二門乃成彼義. 云何破耶. 今問體同時爲

有三相起爲未起耶. 若其已起卽應已違. 若

未相違卽應未起. 若言體起而用未起. 亦應

體違而用未違. 又問體起時爲來現在. 爲未

來現在. 若來現在卽是有用. 何名爲體. 若

未來現在卽生是現在. 汝是未來. 何名同時.

又問旣一刹那時. 云何有體起而用未起. 此

乃是三刹那. 何名爲一. 破答云. 一刹那中有

三分. 初分爲生. 次分爲住. 後分爲滅. 故得爲

三相. 問刹那初名生者. 初有中後. 爲未有耶.

若初未有中後卽生時無住無滅. 云何言三

有爲法皆現在耶. 若皆現卽皆初. 若不皆初

卽不現. 又無住滅卽無中後. 無中後卽無初.

又若初是生而中後非生亦應初有. 而中後

非有. 又三相無異時何故生前滅後. 不云滅

前生後. 殺汝滅相已起扶生. 卽應已能滅生.

未能滅卽未能扶也. 又能滅生方有滅. 未能

滅生卽無有滅. 如十二門論云. 若能識卽有

識. 不能識卽無識. 能熱故有火. 不能熱卽

無火也. 長行釋一處. 云何於一處. 或有有相

或有無相. 問譬喩部立三相前後不避此責.

何以過之. 答偈中已顯一意竟. 然薩婆多立

三相虛行天虛. 五百羅漢評而用之. 所以立

一時者. 彼云有爲無獨起必須相扶. 故雜心

下	欄

云. 至竟無能生. 用離等侶故. 又與佛經多

相應. 淨名云. 汝今卽時亦生亦老亦死. 無量

義經云. 菩薩又觀一切法卽時生住異滅. 成

實亦云. 三有爲法皆在現在. 卽知三相是同

時義. 今借同時破其前後. 汝若言三相前後

者. 卽生時無有住滅. 何得經言生時卽有住

滅耶. 以違大小乘經卽是破也. 又前後者云

何得相扶起耶. 第三偈窮無窮破者. 三句作

無窮破. 一句作有窮. 法體是有爲旣必備三

相者. 三相是有爲亦應復有三相. 如是無窮.

無窮卽破一切智人. 以不見其始旣破一切

智. 卽具破世出世一切法也. 若三相無有三

相. 乃[&FFFF]#無窮. 而墮非有爲過. 以法體無三

相. 法體是無爲. 三相不備三. 卽三相非有爲.

故爲卽無窮. 窮卽無爲進退無答矣. 問此是

何無窮. 答是逆推無窮. 法體不能自起. 由生

相而起. 生不能自起. 復更由生起. 若最後能

自起亦法體能自起. 舊擧病人喩. 初病人不

能自起. 須第二病人扶起. 第二不能自起. 須

第三扶起. 故無窮. 若最後病人能自起. 卽最

初亦能自起也. 開善立無窮義. 莊嚴立有窮

義. 俱弊此一偈. 開善云. 以十方折一塵. 十方

中一復有十方. 如是折之不窮. 以刹那折一

念. 刹那中復有刹那. 是亦折無窮. 卽破一

切智. 以佛不見其邊底故也. 莊嚴云. 折之卽

盡窮至□虛色. 時窮至刹那. 今明此是與論

主語違. 智度論云. 若有十方分卽不名極微.

若無十方分卽不名爲色. 云何無十方有□

虛色耶. 問成實師窮無窮. 旣爾責一切大小

經數:一八二四

經名:中觀論疏卷第五本末

頁數:八○

上	欄

內外□無通矣. 問曰下別破三相. 卽三. 破生

中又三. 初破展轉相生. 破薩婆多. 次破不展

轉相生破僧祇成實. 三雜破五百部異計. 上

三門遍破衆師. 今三門亦遍窮一切. 具此三

門卽無生不破. 所以前破展轉生者. 雖有五

五部而五部盛行. 五部之中薩婆多偏復興

世. 又正障無生. 又大小乘經多有此說. 如涅

槃經云. 生不自生. 賴生故生. 故先破之也

就文爲四. 初立次破. 三救四破救. 此立通救

上六關. 別正勉窮無窮二難. 長行與偈合分

爲三. 一牒論主無窮. 是事不然下第二總非.

三相雖是有爲下第三正立二義釋非. 就文

爲三. 初標二義. 次偈與長行釋二義. 三長

行末結二義. 今先標二義. 雖是有爲通第二

無爲難. 而非無窮通無窮難也. 何以故下第

二偈立釋二義. 偈略釋. 長行廣釋. 上半立小

生大. 通無爲難. 小不生大卽大墮無爲. 以小

生大故大是有爲. 下半立大生小通無窮難.

小更須小可是無窮. 以大還生小故不墮無

窮. 問外人何故作此立耶. 答彼立因緣不自

生義. 大不自生由小故生. 小不自生由大故

生. 故是四緣中因緣門. 六因中是共有因也.

問偈本何故云生生之所生. 所生因何生耶.

答三生是大生家所生. 故云生生之所生也.

此解好. 又生生是能生也. 之所生者此明小

生之用. 能有所生故名爲用. 如手能有作用

也. 生於彼本生正明用也. 第二長行廣釋. 今

且大明彼宗. 法體與相皆具四相. 皆具四相

故皆是有爲. 法體爲大四相所遷. 故具四相.

中	欄

大生具四相者. 爲小生生之故是生相. 餘三

大相所遷故具四相. 小生具四相者. 爲大生

所生故有生相. 餘三大相所遷故有三相. 法

體具四與能相具四義卽不同. 問能相與法

體何故有四相耶. 答法體是有爲. 有可生性

故生能生之. 乃至有滅性故滅能滅之. 所以

具四相. 以此四印於法體故名爲相. 無爲體

無起滅故無此相. 所以稱無爲也. 大生亦是

有爲. 有可生性小生生之. 乃至有滅性大滅

滅之. 小生亦爾. 故皆具四相也. 問八相與法

體何故一刹那同時起耶. 答法體不能自起.

須大生生之故法得起. 此大生不能自起. 須

小生生故大得起. 小復不起自起. 須大生生

之故小卽起. 大生生法體. 而法體中有住異

滅性. 法體旣起三大相卽起. 三大相復有住

異滅性. 須三相相之. 三小復須三大相相之.

大相旣起小復起. 故一時九法共起. 問何故

名小生大生. 答以大生能生六法故名爲大.

小生但能生大生一法故名小也. 問小生能

生大生旣名生生. 大生亦能生小生何故不

名生生. 答小生但能生大生故名生生. 大生

非止生小生起生六法. 故不偏受生生之名.

問何故名爲本生. 答有爲法體本有此生理

故名本生. 又親相法體故名爲本. 長行初唱

七數. 次列七名. 本生除自體已下. 辨相用

卽釋大小生名也. 問文中云. 本生能生生生.

此語似煩. 上已明本生能生六法. 卽以明生

小生竟. 今何故復說. 答上通明生六法. 今欲

別明大小互相生結成二義. 通前兩責故別.

下	欄

說也. 又八相有二義. 一者體同時用前後. 二

體用俱同時. 若大生生三大相及三小相. 卽

體同時用前後. 若大生生小生卽體用俱同

時. 上總明生六法. 恐小生與餘相□是體同

時用前後. 今簡出之明此二相體用一時也.

是故三相雖是有爲下第三結成二義也. 答

曰下二偈爲二. 初偈破小生生大. 破其上半

卽有爲義壞. 次偈破大生生小破其下半. 卽

破有窮不成. 故還墮二難矣. 初偈牒其上半.

卽以其下半難之. 第二偈牒其下半. 卽以上

半難之. 初偈難大意明. 小乘羅漢心粗不覺

言自相害. 夫論能生他也則不從他. 若從他

也卽不能生他. 二義不□. 而小乘人謂能生

他復從他生. 是故不覺其相害. 今捉其從他

難其生他也. 小生旣從大生生. 卽不能生大.

若能生大卽不從大也. 又云小生若具三義

可能生於大生. 一者小生自有體. 二者在大

生之前. 三者不由大生而有. 若具此三義可

許小能生大. 而小生一不能自有. 二不在大

生耶. 長行云. 生生法應生本生者. 一者重生

之名. 一無重名. 有重名尙不生肉無重名耶.

二者小生生大生大生生小生. 此義是同. 今

已破小不能生大. 卽是破大不生於小. 汝已

知小不生大. 云何言大能生小. 三者小是大

生之本. 應生於大. 今尙不能生大. 而大是其

末云何生小. 四者生生從本生生. 卽未有自

體. 故不能生大. 大豈能生小耶. 後正意也. 問

旣云生生法應生本生. 結時應言是生生不